'ବିବାହ ପାଇଁ ଧର୍ମ ପରିବର୍ତ୍ତନ କରୁଥିବା ହିନ୍ଦୁମାନେ ଭୁଲ କରୁଛନ୍ତି' : ଆରଏସ୍ଏସ୍ ମୁଖ୍ୟ\nବିବାହ ପାଇଁ ଧର୍ମ ପରିବର୍ତ୍ତନ କରିବା ଆଦୌ ଠିକ୍ ନୁହେଁ । ରାଷ୍ଟ୍ରିୟ ସ୍ୱୟଂସେବକ ସଂଘ (ଆରଏସଏସ) ମୁଖ୍ୟ ମୋହନ ଭାଗବତ୍ ଧର୍ମ ପରିବର୍ତ୍ତନ ପ୍ରସଙ୍ଗରେ ପୁଣି ଥରେ ପ୍ରତିକ୍ରିୟା ପ୍ରକାଶ କରିଛନ୍ତି । ଛୋଟ ଛୋଟ ସ୍ୱାର୍ଥ ସାଧନ ଏବଂ ବିବାହ ଉଦ୍ଦେଶ୍ୟରେ ପୁଅ ଓ ଝିଅମାନେ ଅନ୍ୟ ଧର୍ମ ଗ୍ରହଣ କରୁଛନ୍ତି ।\nଡେରାଡୁନ୍ : ବିବାହ ପାଇଁ ଧର୍ମ ପରିବର୍ତ୍ତନ କରିବା ଆଦୌ ଠିକ୍ ନୁହେଁ । ରାଷ୍ଟ୍ରିୟ ସ୍ୱୟଂସେବକ ସଂଘ (ଆରଏସଏସ) ମୁଖ୍ୟ ମୋହନ ଭାଗବତ୍ ଧର୍ମ ପରିବର୍ତ୍ତନ ପ୍ରସଙ୍ଗରେ ପୁଣି ଥରେ ପ୍ରତିକ୍ରିୟା ପ୍ରକାଶ କରିଛନ୍ତି । ଛୋଟ ଛୋଟ ସ୍ୱାର୍ଥ ସାଧନ ଏବଂ ବିବାହ ଉଦ୍ଦେଶ୍ୟରେ ପୁଅ ଓ ଝିଅମାନେ ଅନ୍ୟ ଧର୍ମ ଗ୍ରହଣ କରୁଛନ୍ତି । ଏଥିପାଇଁ ବାପାମା'ମାନେ ପିଲାମାନଙ୍କୁ ସେମାନଙ୍କର ଧର୍ମ ଏବଂ ପୂଜା ପ୍ରତି ସମ୍ମାନ ଏବଂ ଆଦର ଭାବ ଶିକ୍ଷା ଦେବା ଉଚିତ୍ । ଫଳରେ ଧର୍ମ ପରିବର୍ତ୍ତନ ଭଳି ସ୍ଥିତି ସୃଷ୍ଟି ହେବ ନାହିଁ ।\nନ୍ୟୁଜ୍ ଏଜେନ୍ସି ANI ଖବର ଅନୁସାରେ ମୋହନ ଭାଗବତ ଉତ୍ତରପ୍ରଦେଶର ହଲଦ୍ୱାନିରେ ଧର୍ମ ପରିବର୍ତ୍ତନ ସମ୍ପର୍କରେ ନିଜର ପ୍ରତିକ୍ରିୟା ରଖିଛନ୍ତି । ସେଠାରେ ସେ ସଂଗଠନର କର୍ମକର୍ତ୍ତା ଏବଂ ସେମାନଙ୍କ ପରିବାରବର୍ଗଙ୍କୁ ସମ୍ବୋଧିତ କରୁଥିଲେ । ଏହି କାର୍ଯ୍ୟକ୍ରମରେ ସଂଗଠନର ମୁଖ୍ୟ କହିଛନ୍ତି, 'ଧର୍ମ କିପରି ବଦଳିଯାଏ ? ଛୋଟ ସ୍ୱାର୍ଥ ପାଇଁ, ବିବାହ ପାଇଁ ? ହିନ୍ଦୁ ଝିଅ ଏବଂ ପୁଅମାନେ ଅନ୍ୟ ଧର୍ମକୁ କିପରି ଚାଲିଯାଆନ୍ତି ଯେଉଁମାନେ ଏପରି କରନ୍ତି ସେମାନେ ଭୁଲ୍ କରନ୍ତି, କିନ୍ତୁ ତାହା ଅନ୍ୟ ଏକ ବିଷୟ । ଏଥିପାଇଁ ପିଲାଙ୍କର ଉପଯୁକ୍ତ ଯତ୍ନ ନେବା ଆବଶ୍ୟକ । ବାଲ୍ୟକାଳରୁ ସେମାନଙ୍କୁ ସଠିକ୍ ଶିକ୍ଷା ଦେବାକୁ ପଡିବ ।\nତେବେ ଲୋକମାନେ ନିଜେ ଧର୍ମ ସହ ଜଡିତ ପ୍ରଶ୍ନର ଉତ୍ତର ନିଜେ ଖୋଜିବା ଉଚିତ ବୋଲି ମୋହନ ଭାଗବତ କହିଛନ୍ତି । ଯାହାଫଳରେ ପିଲାମାନେ କିଛି ପଚାରିଲେ, ସେମନାରେ ଦ୍ୱନ୍ଦ୍ୱରେ ପଡ଼ିବେ ନାହିଁ । ପିଲାମାନଙ୍କୁ ଛୋଟବେଳୁ ପ୍ରସ୍ତୁତ କରିବାକୁ ପଡ଼ିବ, ଆଉ ଯେଉଁଥି ପାଇଁ ଆମକୁ ନିଜେ ଅନେକ କିଛି ଶିଖିବାକୁ ପଡ଼ିବ । ଏହାସହ ଭାରତୀୟ ପର୍ଯ୍ୟଟନ ସ୍ଥାନ ପରିଦର୍ଶନ କରିବା, ଘରେ ରନ୍ଧା ଖାଦ୍ୟ ଖାଇବା ଏବଂ ପାରମ୍ପରିକ ପୋଷାକ ପିନ୍ଧିବା ପାଇଁ ମଧ୍ୟ ଆରଏସ୍ଏସ୍ ମୁଖ୍ୟ ନିବେଦନ କରିଛନ୍ତି ।\nଭାରତୀୟ ସଂସ୍କୃତି ସହିତ ଯୋଡ଼ି ରହିବାର ୬ ମନ୍ତ୍ର ରହିଛି । ଏଥିରେ ଭାଷା, ଖାଦ୍ୟ, ଭକ୍ତିଗୀତ, ଭ୍ରମଣ, ପୋଷାକ ଏବଂ ଘର ଆଦି ଅନ୍ତର୍ଭୁକ୍ତ । ଲୋକମାନେ ପାରମ୍ପରିକ ରୀତିନୀତି ଗ୍ରହଣ କରିବା ଆବଶ୍ୟକ, କିନ୍ତୁ ସେହି ସମୟରେ ଅସ୍ପୃଶ୍ୟତା ଠାରୁ ଦୂରେଇ ରହିବା ନିହାତି ଜରୁରୀ । ଜାତି ଆଧାରରେ ଭେଦଭାବ ସୃଷ୍ଟି କରିବବା ଉଚିତ ନୁହେଁ ବୋଲି ସେ କହିଛନ୍ତି ।\nMiscellaneous ଆଜି ମଣ୍ଡପରେ ମହାମାୟାଙ୍କ ଷଷ୍ଠୀ ପୂଜା\nNational ୮୦ ବର୍ଷରେ ପଦାର୍ପଣ କଲେ ବଲିଉଡ୍ ଜଗତର ବିଗ୍ ବି ଅମିତାଭ୍ ବଚ୍ଚନ\n୮୦ ବର୍ଷ ବୟସରେ ପାଦ ଦେଇଛନ୍ତି ବଲିଉଡ୍ର ଶେହନ୍ସା ବିଗ୍ ବି ଅମିତାଭ ବଚ୍ଚନ । ଜନ୍ମଦିନ ଅବସରରେ ମୁମ୍ବାଇ ସ୍ଥିତ ଜଲ୍ସା ବାସଭବନ ବାହାରେ ତାଙ୍କର ଫ୍ୟାନ୍ ମାନେ ବିଳମ୍ବିତ ରାତିରେ ଏକାଠି ହୋଇ ଜନ୍ମଦିନ ପାଳନ...\nCOVID-19 ଆଜିଠୁ ଟ୍ୱିନ୍ସିଟିରେ ରାତି ୮ରୁ ନାଇଟ୍କର୍ଫ୍ୟୁ\nବିଶେଷ କରି ରେଭ୍ ପାର୍ଟିରେ ନିଶା ସେବନ ଉପରେ କଡ଼ା ନଜର ରହିବ। ବାର୍ ଉପରେ କାର୍ଯ୍ୟାନୁଷ୍ଠାନ ସହ ଏଥିରେ ସଂଶ୍ଳିଷ୍ଟ ଯୁବକଯୁବତୀଙ୍କୁ ମଧ୍ୟ ଧରାହେଉଛି ବୋଲି କହିଛନ୍ତି ପୋଲିସ କମିଶନର।
